У Беларусі сёлета прадугледжваецца прыватызаваць 400 абектаў дзяржаўнай маёмасьці. У прыватнасьці, заплянавана рэфармаваць 100 абектаў рэспубліканскай уласнасьці. Зь іх 50 прадпрыемстваў прапануецца ператварыць у адкрытыя акцыянэрныя таварыствы альбо перадаць на выкуп арэндным калектывам. Такім чынам, дзяржава хоча зноў ажывіць беларускую прыватызацыю, якая апошнім часам амаль спынілася. Дзяржплян па прыватызацыі павялічыўся, але падобна да таго, што пра яе рэальную эфэктыўнасьць чыноўнікі ня дбаюць.